JohanHeinsen/ENO huggingface dataset:
Aalborgs Stifts Adresseavis, 1823-02-15
Den 28de Januar, den for alle Danske saa festlige Dag, blev ogsaa i Aar høitideligholdt saavel ved Hoffet som i offentlige og private Circler, og ved flere betydelige milde Gaver, der satte saa mange Trængende af vore Medborgere i Stand til at glemme deres Bekymringer, og ganske overgive sig til Glæden paa den bedste Konges Fødselsdag. Paa Dannerfolkets første Høitidsdag, den 28de Januar, festligholdtes det Kongelige Døvstumme-Jnstituts Stiftelsesdag, hvortil Jndbydelsesskriftet var af Stiftelsens Forstander og handlede om: Keiser Joseph den Anden og hans Fortjeneste af Døvstummeunderviisningen. Den ved Stiftelsen ansatte Præst, Hr. Schiødte, holdt en Tale, hvis Æmne var: om Pligt at bede for Kongen, og en saadan Bøns Nytte til Enighed imellem Øvrighed og Undersaattere. Anvendelsen paa Kongen og hans Godhed mod Døvstumme-Jnstituttet. J Løbet af det forrige Aar vare 11 Elever optagne i Stiftelsen, det nærværende Antal er henved 60. Examen anstilledes over Elevernes Fremskridt i forskellige Klasser, og Arbeider vare udstillede af Stiftelsens Værksteder.
Aalborgs Stifts Adresseavis, 1823-02-15
Paa Hs. Majestæts høie Fødselsdag uddeeltes i Aar, paa Citadellet Frederikshavns Fattigkasses Regning (ligesom i de foregaaende Aaringer,) til trængende militaire Børn 68 Par Skoe og 58 Par Strømper til Beløb 140, Rbd. 92 s.
Aalborgs Stifts Adresseavis, 1823-02-15
Hs. Majestæt Kongens høie Fødselsdag høitideligholdtes den 28de Januar i samtlige Underviisningsanstalter for Underofficerer og militaire Spillemænd, samt i de Børneskoler, der ere under Bestyrelse af Directionen for Garnisonskolevæsenet, ved et godt Middagsmaaltid, ifølge Hs. Majestæts allernaadigste befaling. 162 Voxne og 214 Børn deeltoge i denne Fest, alle gjennemtrængte af den glade Taknemlighedsfølelse de skylde Hs. Majestæts faderlige Omsorg og store Velgierninger mod dem.
Aalborgs Stifts Adresseavis, 1823-02-15
Hs. Majestæt har atter i Aar paa Sin høie Fødselsdag havt den Naade at skienke et Middagsmaaltid til samtlige Børn, som undervises i Nyboders Skoler. For 459 Drenge blev Maaltidet givet paa Søeqvæsthuset, og for 159 Drenge og 450 Piger paa Søe-Etatens Hospital. - 1472 Børn og Voxne toge saaledes Deel i denne Danmarks Fest, og med glade Ansigter og erkjendtlige Hjerter forherligede disse den mere, end glimrende og pragtfulde Høitideligheder vilde været i Stand til.
Aalborgs Stifts Adresseavis, 1823-02-15
Paa vor allernaadigste Konges Fødselsdag, har det atter behaget Hs. Majestæt, at skienke samtlige Elever i Artillerie=Corpsets Underofficeerskole, og de 83 Børn i den Classenske Artillerie=Legatskole et godt og rigeligt Middagsmaaltid.
Aalborgs Stifts Adresseavis, 1823-02-15
Hs. Majestæt Kongen har skjænket 200 Favne Brænde til Uddeeling blandt Huusarme her i Staden. Ogsaa har Hs. Majestæt Dronningen ladet opklæde 50 trængende Børn, som til Hs. Majestæt Kongens allerhøieste Fødselsdag have modtaget denne Opklædning.
Aalborgs Stifts Adresseavis, 1823-02-15
Ved allerhøieste Resolution af 18de Januar har Hs. Majestæt allernaadigst resolveret: at Bestyrelsen af Døvstumme-Jnstitutet heri Staden herefter overdrages en egen Direction, for, under Cancelliets Overopsyn, at drage Omsorg for Jnstitutets Tarv i Overeensstemmelse med de derom udgivne allerhøieste befalinger. Til at udgjøre denne Direction ere udnævnte Kammerjunker og Divisions Adjutant Abrahamson, Ridder af Dannebrogen, residerende Capellan ved Trinitatis Kirke her i Staden, Rothe, og residerende Capellan ved Garnisonskirken her i Staden, Schiødte. Cours den 31te Januar. Hamb. 2 M. 245, a vista 248. Amsterdam 2 M. - . London 2 M. - Rbdlr. Specier 250. - Specier solgtes til 15 Mk. Obligationer(med Renter fra 11te December 1822) 78 1/2 a 79. Nationalbank-Obligationer (af Laanet den 2den Februari 1820) 102 1/2 Rbdlr. r. S. (uden Renter) eller 127 1/2 Rbd. Sedler pr. 100 Rbdlr. r. S. - Norske Rigsbanksedler 13 3/8. - Svenske Sedler 59 1/2 s. - Disconto 5 pC. Den 4de Februar. Hamb. 2 M. 246, a vista 249. Amsterdam 2 M. London 2 M. 11 1/2 Rbd. Spec. 250. - Specier solgtes til 15 Mk. Obligationer (med Renter fra 11te Decbr. 1822) 78 a 78 1/2. Nationalbank Obligationer (af Laanet den 2den Februar 1820) 102 Rbd. r. S. (uden Renter) eller 127 1/2 Rbdlr. Sedler pr. 100 Rbd. r. S. - Norske Rigsbanksedler 13 3/4. - Svenske Sedler 59 1/2 s. - Disconto 5 pC.
Aalborgs Stifts Adresseavis, 1823-02-15
Aalborg Kirker. Første Søndag i Fasten prædiker til Høimesse i BudolphiKirke Hr. Dr. Claudi, i Frue Kirke Hr. Stiftsprovst Schjerup. - Til Aftensang i Budolphi Kirke Hr. Henneberg; i Frue Kirke Hr. Fuhr.
Aalborgs Stifts Adresseavis, 1823-02-15
Bekiendtgjørelser. Brevposten, som afgik herfra den 3die Februar, og hvormed Trækningslisterne til den 1070de Altona Trækning blev afsendt, ankom ikke, formedelst det stærke Sneefog, til Altona førend Trækningen der var sluttet, og hvorom General Lotto Administrationen idag har tilskrevet mig saalydende: "Da vor geschehener Versigelung der Originallisten den 1070 Altonaer Ziehung keine Listen von Jhnen eingegangen sind, so werden selbige, menn sie nun noch eingehen sollten, unangenommen zurückgesandt, und die nicht angenommenen durch die Zeitungen bekanntgemacht.
Aalborgs Stifts Adresseavis, 1823-02-15
Altona den 11te Februar 1823. F. v. Qvalen. J. Rasch. Mestern.
Aalborgs Stifts Adresseavis, 1823-02-15
De udkomne Nummere i bemeldte Trækning ere: No. 24. 49. 44. 27. 59.
Aalborgs Stifts Adresseavis, 1823-02-15
Som Følge af Forestaaende kan Enhver modtage sit gjorte Jndskud tilbagebetalt imod de originale Billetters Tilbagelevering. Aalborg den 15de Februar 1823. Grønnerup.
Aalborgs Stifts Adresseavis, 1823-02-15
Fredagen den 21de Dennes Kl. 5 om Eftermiddagen agtes en Generalforsamling af det herværende Dramatiske Selskabs contribuerende Medlemmer afholdt i Selskabets Locale, for at ballottere paa det forfattede Udkast til Forandring i Selskabets Love, efter at samme nu har lagt den bestemte Tid til Eftersyn i Conversationsværelset; hvilket herved bekjendtgjøres af Aalborg den 13de Februar 1823. Directionen.
Aalborgs Stifts Adresseavis, 1823-02-15
Saltede hollandske Agurker og en Vindovns-Kakkelovn, er til Salg hos Lars Nisted."
Aalborgs Stifts Adresseavis, 1823-02-15
Formedelst uventet indtruffet Tilfælde er en Mejerske Tjeneste i Nærheden af Aalborg ledig, at tiltræde enten strax eller til 1ste Mai 1823. Paa Addresse-Contoiret i Aalborg erholdes nærmere Underretning, men uden gode Skudsmaal er det unyttig at melde sig.
Aalborgs Stifts Adresseavis, 1823-02-15
Hos Møller paa Nørregade udsælges daglig Kartofler til 6 Rbdlr. Tønden. Mindre kan ogsaa faaes.
Aalborgs Stifts Adresseavis, 1823-02-15
En Overstue med Tilbehør er at faae til Leie til Paaske Flyttetid paa Gravensgade No. 120 hos H. Ramf.
Aalborgs Stifts Adresseavis, 1823-02-15
Natten imellem den 11te og 12te Dennes er hos Skattecasserer Nørgaard skeet Jndbrud og bortstiaalet: en Æske med 11 Stkr. forskjellige Guldpenge, et Papiir hvori var 12 Stkr. danske Ducater, en spansk Dublon, et 40 Frankstykke, 2de 1/2 Deel Guineer, en Species Ducat, en dansk Guldpenge, 17 Stkr. danske Kroner, 25 Sølv Rigsbankdalere, 4 a 5 danske Ducater og en engelsk Guinee, foruden 7 a 8000 Rbd. Sedler. Dette bliver herved bragt til almindelig Kundskab, især med Hensyn til, at nogle eller alle de nævnte Guld og Sølv Mynter mueligt kunde blive faldbudne og dette da kunde lede til Opdagelsen af Tyveriet, hvorfor udloves en Præmie af 100 Rbdlr. Sedler. Aalborg den 13de Februar 1823. Schmidt.
Aalborgs Stifts Adresseavis, 1823-02-15
Proclama. Creditorerne i Stervboet efter paa Bøgsted i Wenneberg, Herred ved Døden afgangne Jens Carl Ramslund, indkaldes herved med 12 Ugers Varsel, at anmelde og bevise deres formeentlige Fordringer for undertegnede Skifteforvalter, ligesom og den Afdødes Arvinger med lovligt Varsel, indkaldes for at legitimere deres Arveret, samt deres Tarv under Skiftet at iagttage, og tilkjendegives iøvrigt, at en Samling i Stervboet er berammet at foretages paa Raadstuen her i Byen, Tirsdagen den 25de Februar førstkommende, Kl. 10 Formiddag. hvorhos til Oplysning meldes, at den Afdøde var født i Aarhuus Stift og hans Fader, efter hvad der vides, har været Birkedommer eller Skriver ved Grevskabet Frysenborg. Hjøring den 29de Januar 1823. S. Poulsen.
Aalborgs Stifts Adresseavis, 1823-02-15
Den eller De der maatte have nogetsomhelst lovlig Krav paa afdøde Pige Ane Nielsdatter fød i Brøslev, eller saakaldte Fjeder Ane, ville behage at henvende sig til Undertegnede der vil afgjøre enhver slig Fordring. Drastrup den 3die Februari 1823. Niels Jepsen, Sognefoged.
Aalborgs Stifts Adresseavis, 1823-02-15
Auctioner. Over det Kjøbmand Hendr. Chr. Juuls Fallitboe tilhørende Huus Nr. 429 Lit. i Brastensgade her i Byen af holdes 3de offentlige Auctioner, nemlig: Fredagen den 14de Februar, Fredagen den 28de f. M., samt Fredagen den 14de Marts d. A.; hver Dags Formiddag Kl. 10. De 2de første Auctioner afholdes paa Stadens Raadstue og den 3die i selve Huset, efter de ved Auctionen fremlæggende Conditioner, som forinden ere til Eftersyn hos Raadmand og Stiftsrevisor Wølfferdt. Aalborg den 28de Januar 1823. Schmidt.
Aalborgs Stifts Adresseavis, 1823-02-15
Den Vognmand Jørgen Nysum tilhørende og paa Hjørnet af Nørre- og Østergravens Gade under No. 610 beliggende Gaard med tilhørende Haugeplads paa circa 7200 -Alen, stilles til 3de Auctioner, der saaledes i bemeldte Gaard blive afholdte: 1ste Auction Mandagen den 17de Marts, 2den Auction - - 31te f. M. og 3die Auction - - 14de April førstkommende. hver Dags Formiddag Kl. 10 slet. Conditionerne, som paa Auctionsstedet nærmere vil blive bekjendtgjorte, ere forinden til Eftersyn hos den antagne Jndkassator Raadmand og Stiftsrevisor Wølfferdt. Aalborg den 3die Februar 1823. Schmidt.
Aalborgs Stifts Adresseavis, 1823-02-15
Dreiermester Christian Hjorths eiende og i Urbandsgade under No. 101 beliggende Gaard, med tilliggende Haugeplads, stilles til 3 Auctioner, der afholdes i Gaarden selv saaledes: 1ste Auction Løverdagen den 15de Marts. 2den Auction - - - 29de 3die Auction 12te April førstkommende, hver Dags Formiddag Kl. 10 slet, efter de paa Auctionsstedet bekjendtgjørende Conditioner, som forinden ere til Eftersyn hos den antagne Jndkassator Raadmand og Stiftsrevisor Wølfferdt. Aalborg den 3die Februar 1823. Schmidt.
Aalborgs Stifts Adresseavis, 1823-02-15
Fredagen den 27de Dennes om Formiddagen Kl. 10 slet, bliver hos Skoemagermester Hoffmann i Skolegaden, af holdt offentlig Auction, over afgangne Under Told- og Consumtionsbetjent Krigsassessor Hartvigs Stervboes Løsøre, og Effecter, hvortil Lysthavende herved indbydes. Aalborg den 7de Februari 1823. Schmidt.
Aalborgs Stifts Adresseavis, 1823-02-17
Udlandet.
Aalborgs Stifts Adresseavis, 1823-02-17
Spanien. Factionistchefen Paul Miralles har bortaget Minas Armeecorps en Transport og ladet flere Constitutionelle skyde. Trappisten har forladt Toulouse og er gaaet til Biscaja, hvor han vil operere i Forening med Zobala. -Man har i Madrid foreslaaet at lukke Havnene for alle østerrigske, russiske, preussiske og franske Skibe, at dette Forslag er antaget, kan der vel ikke længere være Tvivl om. Ogsaa den danske Minister, Grev von Dernath, er afreist herfra, og var allerede til den 4de d. M. indtruffen til Paris. - Ved et Circulaire fra Ministeren for det Jndre er det paabudet de politiske Chefer, at confisquere et paveligt Decret, der forbyder Udbredelsen af forskjellige spanske Værker, hvori Nationens Rettigheder forsvares. Den 22de f. M. har den pavelige Nuntius her faaet sine Passe.
Aalborgs Stifts Adresseavis, 1823-02-17
Frankerig. Flere have herfra faaet i Commission at indkjøbe Heste i Hannover. - J Brest som i alle de andre Søstæder er Matrospresning bleven paabuden. Forleden anholdt Toldvæsenet i Bayonne 4000 Flinte, der vare bestemte til Factionisterne i Navarra. - Det spanske Skib, der havde lagt sig for Anker i Garonnefloden, var kommen lige fra Peru og havde Passagerer inde; den Skræk, det foranledigede, satte sig saaledes snart.
Aalborgs Stifts Adresseavis, 1823-02-17
America. Efterretninger af 17de December fra Havannah melde, at Byen dengang befandt sig i en fuldkommen Revolutionstilstand. Creolerne vilde ikke længere erkjende Europæernes Authoritæt. J Begyndelsen af October var det endnu roligt i Monte Video. General Le Cor stod endnu stedse i Canelosas i Spidsen af 2000 Mand, der erklærede sig for den keiserlige Regjering i Brasilien. - De portugisiske Tropper, som ikke havde forenet sig med Le Cor holdt derimod Staden Monte-Viden besat for Portugal.
Aalborgs Stifts Adresseavis, 1823-02-17
Blandinger. Et Brev fra Brasiliens Keiser til hans Fader, Portugals Konge, lyder saaledes: Rio de Janeiro den 23de October. "Min Fader, Den barnlige Kjærlighed, jeg i enhver Henseende skylder Deres Majestæt, gjør mig det til en Trang, at underrette mig om Deres Majestæts Befindende, hvori jeg, saaledes som det sømmer sig enhver Søn, der, som jeg, elsker sin Fader, tager den inderligste Deel. Deres Majestæt ville af vedlagte Dagblade see, til hvor høi en Værdighed jeg er bleven ophøiet af et tappert, godt og bravt Folk, af et Folk til hvilket jeg føler mig bundet ved den høieste Taknemmelighed, saa meget meere som det fast har besluttet at betrygge mig og mine keiserlige Efterkommere Tronen og at vedligeholde den Nations Værdighed, hvis Keiser og bestandige Forsvarer jeg har den Lykke at være, og hos hvilken den portugisiske Nation kan finde et Tilflugtsted imod ethvert truende Uheld. Jeg har den Ære med Ærefrygt at kysse Deres Majestæts Haand. Deres Majestæts elskende Søn Pedro. E. Sk. De seer her Keiserdømmet Brasiliens Vaaben. Kommer det til Krig imellem Frankerig og Spanien - siger et Brysseler Blad - da torde det vel blive Tilfældet, at en Cordon af belgiske Tropper trækkes paa vor Grændse.
Aalborgs Stifts Adresseavis, 1823-02-17
J de første Dage af Januar ere til Engelsborg i Rom ankomne 7 lukkede Vogne med Personer som Man beskylder for revolutionairt Uvæsen.
Aalborgs Stifts Adresseavis, 1823-02-17
J afvigte Maaned var Kulden i Siberien stegen til 38, Grader; i Tultschin, i det podolske Gouvernement, torde de og lynede det meget stærkt med 12 Graders Kulde.
Aalborgs Stifts Adresseavis, 1823-02-17
Ruslands Handel med Orienten bliver med hvert Aar betydeligere, fra et Grændsetoldamt afgik saaledes i afvigte Aar fra den 15de Julii til den 15de December 2 Caravaner med 160 Camler og 3 andre med 887.
Aalborgs Stifts Adresseavis, 1823-02-17
J Berlin fødtes i f. A. 7143 Børn, nemlig 3685 Drenge og 3458 Piger; af begge Kjøn vare 1172, Uægte; 5560 Personer døde, og saaledes fødtes der 1583 flere end der døde. 1724 Par ægteviedes. 263 Mandfolk og 327 Fruentimmer bleve over 70 Aar gamle.
Aalborgs Stifts Adresseavis, 1823-02-17
En Londonsk Skomager har opfundet en mechanisk Hest, af hidtil, idet mindste efter hans Forsikkring, - uopnaaet Virksomhed: den sættes i Bevægelse ved 2 Arme, hvis Svingning meddeles Hjulene. Opfinderen kan gaae 6 engelske - over een dansk - Mile i Timen, og har engang tilbagelagt 10 a 11 danske Mile paa en smuk Sommerdag.
Aalborgs Stifts Adresseavis, 1823-02-17
For meer end 100 Aar siden prædikede Magister Ciegler, i Kønigsberg mod Tydskernes Overdaad og Foranderlighed i Klædedragt, sigende blandt andet: "en Maler havde afbildet enhver Nation i sin Dragt, men da han kom til Tydskeren, kunde han ikke opdage nogen stadig Dragt, og malede ham derfor nøgen, med et Stykke Tøi kastet om Kroppen, hvoraf han kunde lade sig een sye efter øieblikkeligt Behag.
Aalborgs Stifts Adresseavis, 1823-02-17
Fædrelandet.
Aalborgs Stifts Adresseavis, 1823-02-17
Kjøbenhavn. Den 11te Februar. I dette Øjeblik, Tirsdag Aften, mangler her tre Poster og man har endnu intet Haab om Deres Ankomst i Morgen. Telegrapherne imellem Nyborg og Korsøer have imidlertid været lidt meere virksomme og adskillige politiske Efterretninger ere meddeelte Publicum igjennem Bladet Dagen. Sprogøe er i denne Tid i Vælten og i Almindelighed Hovedgienstanden, for den daglige Conversation. Da Snee i den senere Tid er faldet her i temmelig Mængde, ere ogsaa Kanefarterne vedblev ne og hele den udslagne Dag, som man siger, høres Bielde lyd og Pidskeskrald. J Søndags fandt her en stor Kanefart Sted til Bellevne, det skjønneste Anberge i Omegnen, der om Sommeren har overordentlig megen Søgning. J klart Veir kan man derfra see Folk i Sverrig, og har som oftest det skjønne Syn at see baade store og smaae Skibe, der passer Øresund, komme der forbi. Verten i Bellevne, en Hr. Bagge, er ogsaa bekjendt for at have extra gode Vine, der er en nødvendig Artikel for ham, formedelst de mange store glimrende Dineer, der gives hos ham.
Aalborgs Stifts Adresseavis, 1823-02-17
J Søndags Aftes døde, efter en langvarig og høist smertelig Sygdom af Kræft i Brystet, Frøken Fr. A. M. H. v. d. Maase, der skal have været en lige saa dannet, som velgjørende og godmodig Dame. Hun var Kammerfrøken, altsaa første Hofdame, hos Hendes Majestæt Dronningen og skal være bleven beæret med Allerhøistsammes personlige Venskab.
Aalborgs Stifts Adresseavis, 1823-02-17
Den bekjendte Digterinde Conferentsraadinde Frederike Bruun, fød Münter, har i den idag udkomne Adresseavis indrykket et smukt tydsk Digt i Anledning af denne saa almindeligen agtede Dames Død.
Aalborgs Stifts Adresseavis, 1823-02-17
Vor berømte Digter, Adam Ochlenschlager, har i disse Dage udgivet den første Deel af sine "Samlede Digte i chronologisk Orden. Anden Deel, der som den første vil in beholde lyriske Digte, er under Pressen og tredie Deel, der skal indeholde Romanzer og Ballader, ventes ogsaa at udkomme i Løbet af dette Aar. Digteren har i denne Tid fuldendt de to første Deele af en nye Roman i tre Deele. Den vil formodentlig ogsaa i Løbet af indeværende Aar udkomme, saavel paa dansk som paa tydsk. Dens Titel er: Øen Klippeborg. Et besynderligt, forhen uhørt, Sygdomstilfælde, er i denne Tid blevet meget omtalt her i Staden. En ung Mand sang en Arie i et af de herværende musikalske Selskaber. Den følgende Dag blev hans Tunge tykkere og især saa lang, at den hang ud af Munden. Professor Fenger blev strax kaldet og trak, efter anstillede Undersøgelser, en Steen større end en Ært, ud af Patientens Mund. Tungen fik igjen sin sædvanlige Form og efter et Par Dages Forløb, var den arme Fyr ganske restitueret og, for at bruge en gammel Talemaade, atter i Stand til at holde Tungen lige i Halsen. Nogle lystige Fugle har i denne Anledning fremsat den bemærkning, at den stakkels Patron udentvivl har faaet dette Tilfælde ved den nye italienske Methode i Sangen, da den skal fordre en vis Maade at holde Tungen paa.
Aalborgs Stifts Adresseavis, 1823-02-17
En Bager har i disse Dage havt det Uheld at miste to skjønne Heste, ved at kjøre over Kallebodstrand. Hestene sank da Jsen brast under dem; men Slæden, hvori Manden selv sad tilligemed en Karl, blev reddet, da han havde den Aandsnærværelse strax at skjære Skaglerne over.
Aalborgs Stifts Adresseavis, 1823-02-17
J forrige Maaned skal være indgaaet et betydeligt Væddemaal imellem en af de her i Staden residerende fremmede Ministre og en vestindisk Plantageur, om Jsen nemlig til den 9de f. M. vilde lægge til eller ei til Batteriet Tre Kroner. Den Sidstnævnte skal have tabt Væddemaalet, thi ikke engang den 10de var Jsen ret tillagt til Batteriet. Væddemaalet skal have beløbet 2000 Lstrl.
Aalborgs Stifts Adresseavis, 1823-02-17
J Morgen Aften giver Capelmusicus Carl Mohr, der er en ret brav Violinspiller, en Jnstrumental- og Vocal-Concert i det venskabelige Selskabs Locale i Vildmanden paa Østergade. J Hempels Avis er anført, at Hr. Hof=Violon Fr. Wexschaler en Berliner af Fødsel og at han opholder sig for det meste i Petersborg som Musikdirecteur. Denne Feiltagelse er formodentlig indløbet derved, at Anmelderen har benyttet det her udkomne Literatur-Kunst- og Theaterblad, hvori Hr. Wexschalls Concert var recenseret, og misforstaaet Recensentens bemærkning, der gjaldt Violincomponisten Maurer og ikke Hr. Wexschall, der er en Kjøbenhavner og aldrig har været i fremmed Tjeneste.
Aalborgs Stifts Adresseavis, 1823-02-17
Løverdagen den 1ste Februar høitideligholdt Kjøbenhavns Universitet i Regentskirken sin aarlige Fest i Anledning af Hs. Majestæt Kongens Fødselsdag. Rector Magnisicus, Professor Dr. Theologi J. Møller, holdt Talen hvori han fremstillede Universitetet, som et fast Baand imellem Kongen og Folket. Derefter aflagde han Beretning om Udfaldet af Priisconcourensen ved Universitetet i forrige Aar. Otte Priisskrifter vare indkomne, af hvilke det i Theologien erholdt accessit, Forfatteren dertil befandtes at være Joh. Henrik Zahrtmann, Candidat i Theologien. Det juridiske Priisskrift tilkjendtes Guldmedaillen; Forfatteren var Carl Frederik Kunzen, Candidat i Lovkyndigheden. J Historien vare tvende Afhandlinger indleverede; Forfatteren til den, som kronedes, var Cand. Philos. Jørgen Lindegaard Rohmann. J Zoologien havdes ligemaade tvende Priisskrifter. Den ene Forfatter erholdt Præmien, nemlig Henrik Bech, Cand. Philos Den anden accessit nemlig Cand. Philos. Frederik Christian Appeldorn. Ogsaa Forfatteren af den æsthetiske Afhandling tilkjendtes accessit; men hans Navn bekjendtgjordes ikke, da han havde frabedet sig at nævnes. Hs. Høihed Prinds Christian beærede Universitetet. ved denne Leilighed med sin høie Nærværelse.
Aalborgs Stifts Adresseavis, 1823-02-17
Programmet, forfattet af Etatsraad Thorlacius, R. af D., indeholdt en hidtil undgiven Skandinavisk Fortælling fra det 14de Aarhundrede, som Normanden HakonHareksøns Besøg hos den Danske Kong SvendEstrithsen og de Prøver han fik paa Kongens Gavmildhed, Klogskab og Religiøsitet, med latinsk Oversættelse og Fortale.
Aalborgs Stifts Adresseavis, 1823-02-17
Under 4de Februar er Capitain C. Ø. v. Kongstad, af 3die Jndske Jnfanterie-Regiment, afskediget formedelst Svagelighed i Naade af Krigstjenesten med Pension.
Aalborgs Stifts Adresseavis, 1823-02-17
Stabscapitain W. v. Søderberg udnævnt til Compagniechef, Premierlieutenant J. L. v. Schaumburg til Stabscapitain med den ham forbeholdte Anciennetet, Secondlieutenant C. E. v. Haderup til Premierlieutenant, og Secondlieutenant K. L. v. Münnich oprykker i den høiere Secondlieutenants Gage. J Følge Telegraph-Efterretninger vedblive Kornpriserne, at stige i Amsterdam. Cours den 7de Februar. Hamb. 2 M. 247, a vista 250. Amsterdam 2 M. 238 1/2. London 2 M. - Rbd. Spec. 250. - Specier solgtes til 15 Mk. Obligationer (med Renter fra 11te December 1822) 78. National bank-Obligationer (af Laanet den 2den Februar 1820. 101 1/2 a 102 Rbd. r. S. (uden Renter) eller 127 1/2 Rbd. Sedler pr. 100 Rbd. r. S. - Norske Sedler 13 1/2 Rbd. pr. 10 Spec. norsk. - Svenske Sedler 60 s. - Disconto 5 PC. Den 11te. Hamb. 2 M. 247, a vista 250. Amsterdam 2 M. - . London 2 M. 11 1/2 Rbd. Spec. 250. - Specier solgtes til 15 Mk. Obligationer (med Renter fra 11te Decbr. 1822) 77 1/4 a 78. Nationalbank Obligationer (af Laanet den 2den Februar 1820) 101 1/2 a 102 Rbd. r. S. (uden Renter) eller 127 1/2 Rbdlr. Sedler pr. 100 Rbdlr. r. S. - Norske Sedler 13 3/4 Rbd. pr. 10 Spec. norsk. - Svenske Sedler 60 s. - Disconto 5 pC.
Aalborgs Stifts Adresseavis, 1823-02-17
Ledige Embeder. Under det danske Cancellie: Sognekaldet til Bremerholms Kirke i Kjøbenhavn og det dermed forenede Provstie ved Søeetaten og Garnisonen, 1300 Rbdlr. -
Aalborgs Stifts Adresseavis, 1823-02-17
Christrup og Hornbek Sognekald i Aarhuus Stift, 300 Rbdlr. Til Formanden svares i aarlig Pension 50 Tdr. Byg, betalte efter Capitelstaxten. - Skandeerup Sognekald i Ribe Stift, 2600 Rbdlr. Til Formanden svares i aarlig Pension 30 Tdr. Byg, betalte efter hvert Aars Capitelstaxt, og 16 Læs Tørv. Tørring og Heldum Sognekald i Ribe Stift, 256 Rbdlr. - Nørre Nissum Sognekald i Ribe Stift, 171 Rbdlr. - Gjødvad og Balle Sognekald i Aarhuus Stift, 164 Rbdlr. - Lyngbye og Albøge Sognekald i Aarhuus Stift, 400 Rbdlr. -